Musiek in die eerste Kerk...? [Archive] - BibleForums Christian Message Board
BibleForums Christian Message Board > International Christian Family > Afrikaanse Lighuis > Alles en nog wat > Musiek in die eerste Kerk...?
View Full Version : Musiek in die eerste Kerk...?
Kyk gerus na al hierdie uitsprake van vroeë Kerkvaders en ook daarna en veral met die reformasie (http://www.bible.ca/H-music.htm). Hoekom was hierdie mense so gekant teen instrumente wat betref musiek in die Kerk? Die volgende berig was in Beeld en dit sal nogal interessant wees om hierdie afwesigheid van musiek in die vroeë Kerk beter te verstaan...
Kerk duld lánk geen instrumente (http://www.beeld.com/Content/MyBeeld/Briewe/1976/fcdffc4d61154bfc950f792a0884013f/28-01-2010-09-18/Kerk_duld_l%C3%A1nk_geen_instrumente)
:pp :spin: :pp:bounce::wave:
Ons is mos almal kinders, so kom ons gedra ons soos kinders!! Kinders van Almagtige God. Want ons kan, uit liefde vir Hom kan ons beslis :)
Ahhhh ek het vanoggend gelees : To prophesy with the Harp!! 1 Kronieke 25:1 En Dawid en die leërowerstes het vir die diens die seuns van Asaf en Heman en Jedútun afgesonder, wat op siters en op harpe en op simbale besield gespeel het, (Om daarmee te profeteer) :)
So .... musiek instrumente kan gebruik word om die Here mee te bedien... en om mee te profeteer,,,, sommige harpe het 22 snare, die getal letter vd Hebreeuse alfabet ;), so wanneer mens daarop speel, dan spel jy eintlk WOORD uit :)
net soos jou stem.... die instrument wat jy gebruik om iets mee te doen :)
Gaan lees die pos waar jy die gesien het weer ;)
Lyk nogals asof dit OK is met die Here om musiek instrumente te gebruik.... soos Hy opdrag gegee het daarvoor ;)
Feb 12th 2010, 08:14 PM
Nee, Ferdi, ons kan die Vader Prys dat deur Sy Gees die "kerk" se harte weer oopgegaan het vir die Waarheid ...... en dit wat satan probeer steel het, weet terugbring in die samesyn van ware gelowiges ........
Feb 13th 2010, 06:30 AM
Miskien is jy reg Mari, maar dink jy die Handelinge Kerk was suiwerder/onsuiwerder as die Kerk vandag? Ek het nog steeds geen argument in hierdie draad gesien oor hoekom instrumente afwesig was nie en ek ondersoek dit self nog, want ek kan nog nie heeltemal verstaan hoe dit alles in mekaar pas nie. Dink jy werklik dit is die satan wat dit weggeneem het, hy is dan die engel gemoeid met musiek gewees en mens sou eerder dink dis satan wat dit ingebring het? Ek dink mens moet maar na die balans van musiek as argument kyk, want musiek is nie noodwendig goed of sleg persé nie. Ek dink wel dat iemand wat dink die satan gaan nie ook in die Kerk musiek as wapen aanwend nie, is werklik naïef. So mooi en goed musiek is, want ek is nie gekant daarteen nie, so geweldig manipulerend word musiek ook aangewend om mense te hipnotiseer en baie van hierdie gebedsgenesings kruistogte, is al telkemale ontbloot vir die valshede wat daarmee saamgaan.
Feb 13th 2010, 07:11 AM
Hier is 'n link wat handel hieroor, net vir bietjie meer inligting:
Feb 13th 2010, 10:13 AM
Efs 5:19 Spreek onder mekaar met psalms en lofsange en geestelike liedere; en sing en psalmsing in julle hart tot eer van die Here,
Uit die 27 boeke wat meeste mense glo deur die Heilige Gees geinspireer is na Christus op aarde was, kry ek net drie verwysings na gesamentlike sang. (Openbaring uitgesluit) In twee van die verwysings (bo aangehaal) word gesê ons moet in ons "harte sing". Daar word gesê ons moet Psalms en geestelike liedere gebruik om mekaar te leer maar nie deur dit vir mekaar te sing nie. Daar is 'n paar verwysings na Psalms maar dit sê "spreek" en "leer" Psalms, nie sing die Psalms nie.
Waarom sê God nêrens ons moet in die gemeente sing nie en tog beslaan dit meer as 50% van die tyd in sommige byeenkomste? Waarom verkondig so baie gelowiges dat alles wat hulle doen en sê in die Woord verrekenbaar is, maar hier is oënskynlik 'n gebruik wat nie in die "nuwe testament" verreken kan word nie?
Daar is seker baie antwoorde op die vraag maar ek deel met julle die een wat ek by die Here gehoor het.
Baie geestelike liedere verkondig valsheid en deur dit met jou mond te bely, verkondig jy valsheid. Jy word onrein deur wat by jou mond uitkom (Matt 15:18). Deur gelowiges te leer hulle aanbid God in sang, en almal daaraan te laat meedoen, ipv God in waarheid en Gees te aanbid, soos Yeshuah geleer het(Joh 4:23), word hierdie 'n ideale manier om gelowiges onrein te kry!
Joh 4:23 Maar daar kom 'n uur, en dit is nou, wanneer die ware aanbidders die Vader in gees en waarheid sal aanbid; want die Vader soek ook mense wat Hom só aanbid.
Feb 14th 2010, 06:47 AM
Volgens jou aanhaling van 1 Kor 13 word die mens VERGELYK met 'n musiek instrument.
Geen mens is letterlik 'n simbaal of metaal nie. Dit is 'n vergelyking.
1 Kor 13 - Nuwe Testament, nuwe verbond, geestelik, hemelse tabernakel, die realiteit, ....
Gee hierdie vegelyking nie vir ons die sleutel om gedeeltes soos jou Kronieke aanhalings
te verduidelik, aan die hand van die eerste vergelyking nie?
Kronieke - Ou Testament, ou verbond, fisies, mens-gemaakte tabernakel, 'n skaduwee, ....
Dit is Ok met God om musiek instrumente te gebruik....SOOS HY opdrag gegee het.
Ons moet net in ag neem die verskille tussen die OT en NT, ou en nuwe verbond,
hemelse en mens-gemaakte tabernakel, dat die OT, ou verbond ens. 'n skaduwee is
van die nuwe.
Feb 14th 2010, 06:55 AM
'n Goeie plasing. Dit is presies ook hoe ek dit verstaan.
Indien die 'Handelinge Kerk', waaroor CFJ vroeër gevra het, dit ook so sou verstaan het, sou dit vir my
verduidelik hoekom musiek instrumente afwesig was.
Feb 14th 2010, 09:24 AM
Dankie vir hierdie insiggewende plasing JPR, dit is basies waarop die skakel wat RR van Wyk hierbo gegee het op neerkom. Dit is hoe ekself verstaan, wat die motief van die Handelinge Kerk was en ek is bly Paul Pienaar sien dit ook so. Ek was nooit bewus hiervan nie en dit lyk vir myself, of dit iets verklaar van hoe ek oor oordadige gebruik van musiek-instrumente voel, want dit pla my en nou weet ek al so ietste van hoekom dit my pla...
Feb 14th 2010, 06:08 PM
Op grond waarvan reken jy dat daar "geen instrumente" in die Handelinge kerk was nie ....... daar word tog verwys na "Psalmsing" en dit sou die gebruik van instrumente insluit ? .....
Dat Satan musiek as wapen gebruik is duidelik ..... dat ons as gelowigis dit in die stryd teen die bose kan aanwend, word nie aldag besef nie ....
Feb 14th 2010, 06:25 PM
Daar is nie werklik bewyse in die Nuwe Testament van instrumente wat in die Kerk gebruik was nie, maar self weet ek nie of dit wel die geval sou wees, dat geen instrumente in die Handelinge Kerk gebruik was nie. Die enigste goeie aanduiding is wat die Kerkvaders en ander na hulle kwyt geraak het en hier is skakels wat hul uitsprake beter toelig. Die openingsplasing verwys na 'n afwesigheid van 700 jaar, wat betref musiekinstrumente in die Kerk en ek weet nie of dit werklik so is nie, maar alle aanduiders wil dit so laat voorkom. As jy dit betwyfel, hoekom betwyfel jy dit en op grond van watter bronne sou jyself reken daar was musiekinstrumente in die Handelinge Kerk?
As jy byvoorbeeld argumenteer dat daar Psalmsang was, hoekom sou dit noodwendig met musiekinstrumente gepaard gaan, kon dit nie net sang alleen ook wees nie?
Feb 15th 2010, 12:14 PM
oooh.... dit klink ampertjies soos bankly ! .... nee,nee ..... die onderwerp is nogal interessant aangesien ek nog nie so iet gehoor het nie .....
my "argument" sou dan seker wees dat indien daar ge "psalmsing" is, die Psalms tog oor en oor na instrumente verwys en jy kan tog nie sing van iets wat jy nie kan doen nie ...... ? of hoe ?? ....
Feb 15th 2010, 02:33 PM
Ek is ook nogal verbaas oor hierdie onderwerp en mens is soms blootgestel oor inligting wat nagelees moet word Mari, maar ongeag die realiteit van instrumente in die vroeë Kerk, glo ek sonder dat hierdie inligting aan my bekend was, dat oordadige gebruik van instrumente meer skadelik as goed is.
Feb 15th 2010, 07:39 PM
Hiermee stem ek 100% saam ...... musiek kan gebruik word vir manupulasie, en ou satan is 'n expert daarin.... daarom moet dit, net soos prediking of enige ander aspek van die diens, uiters sensitief aangepak word ......
....en onthou : omdat sommiges iets misbruik, maak dit nie die wonder van onse Vader se skepping, en die skeppingsvermoee in musiekmaak wat Hy in Sy groot genade aan ons mensekinders gegee het, af te skryf nie ...... speel ons nie daardeur reg in die vyand se had nie ? ....
ek is self in praise & worship - speel guitaar, en weet eerstehands hoe jou worship teams 'n diens kan maak of breek, en het so ietsie geleer van hoe klank jou "mood" kan aantas ......... maar dis 'n ander storie .....
.... nog iets om te oorweeg oor die vroee kerk en kerkvaders se terughouding met musiek instrumente ..... kan dit dalk wees dat dit so 'n sensitiewe saak is dat die kerk eers bietjie moes "groei" in geestelike volwassenheid ( soos vroue wat moes stilbly en hulle mans moes gaan vra na die diens as hulle iets wou weet - en vandag het ons vroue teoloee want die vrou se rol in die kerk het gegroei ..... ) .... totdat die Heilige Gees dit weer teruggebring het met instrumente wat nie soseer aan ander rituele gekoppel is nie ..... net 'n gedagte ?